หุ้นปิดตลาดบวก 5.36 จุด
ดัชนีหลักทรัพย์ไทยวันนี้บวก&nbsp;5.36 จุด
22 ก.พ. 2553

ดัชนีหลักทรัพย์ไทยวันนี้บวก 5.36 จุด 
ดัชนีตลาดหลักทรัพย์ไทยประจำวันที่ 22 กุมภาพันธ์ 2553 ปิดตลาดที่ระดับ 705.80 จุด บวกเพิ่ม 5.36 จุด หรือ +0.77% มูลค่าการซื้อขาย 14,462.67 ล้านบาท โดยดัชนีปรับขึ้นแตะระดับสูงสุดของวันที่ 708.63 จุด และลดลงต่ำสุด 703.68 จุด
ผู้สื่อข่าวรายงานว่า วันนี้มีแรงซื้อในหุ้นขนาดใหญ่ในกลุ่มพลังงานและธนาคาร สาเหตุเนื่องจากปรับตัวตามภูมิภาคและสำนักงานคณะกรรมการพัฒนาการเศรษฐกิจและสังคมแห่งชาติ(สศช.)ประกาศตัวเลขเศรษฐกิจไตรมาส 4 ของปีที่ผ่านมา ไทยขยายตัว 5.8% สูงกว่าที่คาด แต่การซื้อขายยังน้อยเพราะตลาดยังรอการเมืองคลี่คลาย
น.ส.มยุรี โชวิกรานต์ ผู้อำนวยการอาวุโส ฝ่ายวิเคราะห์หลักทรัพย์ บล. กิมเอ็ง (ประเทศไทย) กล่าวว่าแนวโน้มดัชนียังแกว่งตัวในกรอบแคบๆ ภายในแนวรับระดับ 700 จุด และแนวต้าน 710 จุด เนื่องจากเริ่มมีสัญาณไม่ดี หลังตลาดยุโรป และดัชนีดาวโจนส์ล่วงหน้า บวกได้น้อยลง รวมทั้งการเมืองในประเทศจะกดดันต่อไปจนกว่าจะถึงวันตัดสินคดียึดทรัพย์ ของพ.ต.ท.ทักษิณ ชินวัตร อดีตนายกรัฐมนตรี ซึ่งจะยังคงทำให้ปริมาณการซื้อขายเบาบาง 
ส่วนสาเหตุที่ทำให้ดัชนีหุ้นฟื้นตัวและบวกตลอดทั้งวันนับตั้งแต่เปิดตลาดหุ้น เนื่องจากเป็นไปตามทิศทางตลาดหุ้นต่างประเทศที่ฟื้นตัว 
นอกจากนี้ เศรษฐกิจไทยไตรมาส 4 ปีที่ผ่านมา ของไทย ซึ่งประกาศด้วยสำนักงานคณะกรรมการพัฒนาการเศรษฐกิจ สังคมแห่งชาติ(สศช.)ออกมาดีกว่าที่คาด หรือขยายตัว 5.8% จากเดิมที่คาดการณ์ไว้ 4.3% รวมทั้งกรณีราคาน้ำมันดิบใกล้แตะ 80 เหรียญสหรัฐต่อบาร์เรล ทำให้ภาพรวมการลงทุนดูดีขึ้น และมีแรงซื้อหุ้นพลังงาน แต่ปริมาณการซื้อขายยังไม่มาก
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
PTT      ปิดที่   227.00   บาท   เพิ่มขึ้น    3.00  บาท  (+1.34%) มูลค่าซื้อขาย  1,559.72 ล้านบาท
PTTAR  ปิดที่     25.50   บาท   เพิ่มขึ้น     0.50  บาท  (+2.00%) มูลค่าซื้อขาย    853.26 ล้านบาท
BANPU  ปิดที่   530.00   บาท   เพิ่มขึ้น     2.00  บาท  (+0.38%) มูลค่าซื้อขาย    829.47 ล้านบาท
PTTEP  ปิดที่   135.50   บาท   เพิ่มขึ้น     1.50  บาท  (+1.12%) มูลค่าซื้อขาย    789.21 ล้านบาท
PTTCH  ปิดที่    75.00   บาท    เพิ่มขึ้น    1.50  บาท   (+2.04%) มูลค่าซื้อขาย    748.71 ล้านบาท